**ЧРЕЗ**

**ПРЕДСЕДАТЕЛЯ**

**НА НАРОДНОТО СЪБРАНИЕ**

**ДО**

**МИНИСТЪРА НА ФИНАНСИТЕ**

**Г-Н ВЛАДИСЛАВ ГОРАНОВ**

**В Ъ П Р О С**

**от проф. д-р Вили Лилков**

**народен представител от ПГ на Реформаторския блок**

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО: Дейността на Работната група относно разработване на Методика за изготвяне на план-сметката с необходимите разходи за дейностите и за видовете основи, които служат за определяне размера на таксата за битови отпадъци.**

**УВАЖАЕМИ ГОСПОДИН ГОРАНОВ,**

Отправям към Вас въпрос за дейността на Работната група относно разработване на Методика за изготвяне на план-сметката с необходимите разходи за дейностите и за видовете основи, които служат за определяне размера на таксата за битови отпадъци:

* На какъв етап е подготовката на Методика за изготвяне на план-сметката с необходимите разходи за дейностите и за видовете основи, които служат за определяне размера на таксата за битови отпадъци – съгласно *§ 13а. (Нов - ДВ, бр. 105 от 2014 г., в сила от 01.01.2015 г.) До 30 март 2015 г. Министерският съвет съвместно с Националното сдружение на общините в Република България разработва методиката и внася в Народното събрание проект за изменение на чл. 66 и 67* от Закона за местните данъци и такси?
* Кои са причините, поради които срокът не е спазен?
* Моля, посочете срок (конкретна дата) кога Работната група към Министерски съвет на Република България планира да внесе в проект за изменение на чл. 66 и 67 от ЗМДТ?

**С уважение,**

**Проф. д-р Вили Лилков**